paragraph_text: Konjugacija u bakterija podsjeća na spolno razmnožavanje ili parenje jer uključuje izmjenu genetičkog materijala. Stanice koje konjugiraju moraju biti različitih tipova parenja što ovisi o prisutnosti plazmida F ili spolnog faktora u citoplazmi. Plazmid F nosi gene za stvaranje F pilusa ili nitastih nastavaka na površini stanice i gene za prijenos DNA iz donora u recipijenta. Stanica koja ima F plazmid jest stanica davateljica, a stanica koja ga nema jest stanica primateljica. Na taj se način mogu prenijeti važni geni za bakteriju primateljicu, primjerice geni za otpornost na antibiotike, ksenobiotike ili sposobnost korištenja novih metabolita.<ref>[http://www.ncbi.nlm.nih.gov/books/bv.fcgi?highlight=conjugation&rid=mmed.section.468 ''Genetics: Exchange of Genetic Information. in: Baron's Medical Microbiology (Baron S et al.'', eds.) (4th ed.).], Holmes RK, Jobling MG (1996.) ISBN 0-9631172-1-1.